Pohjolan Osake-Pankki

Pohjolan Osake-Pankki (vuodesta 1949 lähtien Pohjos Oy) oli 1916 perustettu liikepankki, jolla oli yli 30 sivukonttoria Pohjois-Suomessa. 

Perustamiseen tarvittavasta osakepääomasta puolet kerättiin Oulusta ja sen ympäristöstä. Oululaisten lisäksi perustajissa oli Kemin, Tornion ja Rovaniemen liikemiehiä ja apteekkareita. Toimintansa pankki aloitti 21.4.1917.

Pohjolan Osake-Pankki oli mukana yhdessä Tampereen Osake-Pankin ja Länsi-Suomen Osake-Pankin kanssa perustamassa Maakuntain Keskus-Pankki Oy:tä 1918, mutta myi Keskus-Pankin osakkeet 1929 eikä mennyt mukaan pankkifuusioon, jossa syntyi Maakuntain Pankki Oy.

1949 pankkitoiminta ja talletukset myytiin Kansallis-Osake-Pankille ja uuden Pohjos Oy nimisen yhtiön tehtäväksi jäi Pohjolan Osake-Pankin jäljelle jääneen omaisuuden realisointi.  Pohjos Oy:n toiminta päättyi 1971.

Lähteet
Pörssitieto: Pohjolan Osake-Pankki

Viitteet 

Entiset suomalaiset pankit